חוק התכנון והבנייה (תיקון מס' 136), התשפ"ב-2021
הצעת חוק פרטית, הכנסת ה-24
פורסם: ספר החוקים, חוברת 2948, עמ' 674, 2022-01-05T00:00:00+02:00
נקבע כי שר הפנים רשאי לקבוע בצו כי הוראות סעיף 157א לחוק התכנון והבניה התשכ"ה-1965, המתנות חיבור לחשמל, מים וטלפון בקיומו של היתר בנייה ואישור איכלוס לא יחולו על מבנים המשמשים למגורים שהוקמו לפני שנת 2018 המצויים בשטח שלגביו חל הצו. צו כאמור ניתן יהיה להוציא רק אם הוגשה תכנית מפורטת לגבי אותו השטח על ידי אחד הגורמים המנויים בסעיף 1(1)(ב) לחוק או שמדובר בתכנית שהוחלט להפקידה.
בקשות לצו אשר יוגשו לשר הפנים יועברו גם לוועדה המחוזית הנוגעת בדבר, אשר תעביר את חוות דעתה לעניין הבקשה תוך 45 יום מיום מסירת הבקשה. נקבע כי אם לא העבירה הוועדה המחוזית את חוות דעתה רשאי שר הפנים להחליט בבקשה גם ללא חוות הדעת.  
בנוסף, נקבעו התנאים שבהם נדרש לעמוד מי שמבקש לחבר מבנה המצוי בשטח הצו לחשמל, מים או טלפון, כגון התחייבות להגשת בקשה להיתר בתוך הזמן הקבוע בהצעת החוק, וכן צירוף ערבות בנקאית לתשלום החיובים שיחולו בעת מתן ההיתר.